Kirkens alter er fra 1879, mens tavlen er fra ca. 1610 ligesom prædikestolen. Døbefonten er tidlig romansk og måske samtidig med kirken.  Bregninge-stenen I stengærdet omkring kirken, registrerede man i 1627 en runesten, der sandsynligvis oprindeligt stod på marken vest for Kirken. Den blev senere flyttet til Nationalmuseet, men i 2017 opstillede Nysted og Omegns Fællesråd i samarbejde med menighedsrådet en kopi ved kirkegårdens hovedindgang.